Die TLU SA onderneem vanaf 23 September tot 2 Oktober ’n inligtingstoer na Bulgarye om boerderygeleenthede te ondersoek.

Die belangrikheid van ’n verskeidenheid beleggings vir entrepreneurs, veral boere, is tydens die TLU SA en Agri All Africa se afgelope verskansingseminare beklemtoon.

Met díe standpunt, sowel as die waarde van buitelandse belegging, in gedagte onderneem die TLU SA van 23 September tot 2 Oktober vanjaar ’n inligtingstoer na Bulgarye om boerderygeleenthede in dié land te ondersoek.

Die TLU SA het sy verhouding met die Bulgaarse regering oor tyd ontwikkel en dié toer is saamgestel om Suid-Afrikaanse boere die geleentheid te gee om ingeligte besluite oor belegging in dié Oos-Europese land te neem.

Die sluitingsdatum vir deelname aan die toer is 23 Augustus en ’n visum is nodig om saam te reis. Kliek asseblief op die aangehegte dokumente vir meer inligting rondom koste, die nodige visum, vlugte en aansoekvorms verbonde aan die toer.